Toupi lagrain leksi - Clever Dodo
09 févr. 2017 21:04, update
19 nov. 2012, publiye
Lepok lontan bann zenfan ti bien creatif. Pa ti ena bann zuer video/komputer, alor zot ti bizin truv bann lezot fason pou entretenir zot mem. Mo rapel nou ti p fer toupi ek lagrain leksi apre fer konpetision pou gete kisanla so toupi tourne pli lontan.
Bann zafer ki zot bizin:
1 leksi (letchi)
1 baton zalimet
1 couto pou coupe lagrain leksi la
Fini manz leksi la, apre zot coupe lagrain la (retir ¼ depi laho kot branche la sorti, alor sa demi-rond anba la pou servi pou fer toupi la roule bien). Pran 1 baton zalimet coupe li enn boute (kot li alime la) apre fonce zalimet la omilier lagrain leksi la. Li pou vinn kouma sa foto la :
Letan toupi la finn pare, kapav kumens zuer.
Mo prefer zuer toupi la ek enn/plizir camuade mwa. Gete kisanla so toupi pli bon, tourne pli vite ek pli lontan.
Malereuseman, bann zenfan zordi zur nepli zuer bann simple ti zuer kumsa. Si zot conn sa zuer la, kan dernier fwa zot finn fer zot toupi leksi?
26 déc. 2012 13:11 1
wi vraiment mo ti bien content sa toupi la. Mais mo pou faire twa conner ki ziska lere mo encore faire mo toupi leksi pou moi (mem si mo ena 42 ans) et mo fair li pou neve et nieces...zotte extra content.
Eski zot encor rapel fair toupie avec dibois? aiguize li pou faire ene pinte, colorier li. Aster dan ene baton bambous ou fatak, attache ene la corde (ou ene bout linge mince largeur ene le doigt, et enroule autour toupie?
Aster avec ene l'elan, fouette sa lor sali, et continuer pou batte toupi la....ah le bon vieux temps...
26 déc. 2012 18:01
Mo pa ti conner dimun ti p fer toupi ek jibwa si..mersi pou to finn partaz sa ek nou :)
Ou ena kitsoz pou dir? Azut ou komentair.
Kot gagne lagrain melondo an gro dan moris?
Kot gagne lagrain pomme zako pous avoi Australie